मुलाना. श्री गुरु गोबिंद सिंह के छोटे साहिबजादे बाबा जोरावर सिंह बाबा फतेह सिंह तथा माता गुजर कौर के शहीदी दिवस के उपलक्ष्य में दोसड़का स्थित गुरुद्वारा साहिब में चल रहे तीन दिवसीय धार्मिक कार्यक्रम चल रहा है। शनिवार को दूसरे दिन जहां सुंदर पगड़ी व धमाला साहिब के मुकाबले करवाए गए, वहीं अमृत संचार भी करवाया गया।
सुंदर पगड़ी में सिख बच्चों ने बढ़-चढ़ कर हिस्सा लेकर अपनी कला का प्रदर्शन किया। पगड़ी मुकाबलों के दौरान पांच ग्रुप बनाए गए थे जिसमें अमनदीप सिंह बावा पहले, सुखजिंद्र सिंह दूसरे व मनप्रीत सिंह तीसरे स्थान पर रहे। धमाला साहिब मुकाबले में करणदीप सिंह पहले, जश्नप्रीत सिंह दूसरे व मनदीप सिंह तीसरे स्थान पर रहे।
प्रधान जसबीर सिंह खालसा ने बताया कि 27 दिसंबर को गुरुद्वारा साहिब में आरंभ किए गए श्री अखंड पाठ साहिब का भोग डालने के उपरांत विशाल कीर्तन दरबार का आयोजन किया जाएगा जिसमें भाई गुलजार सिंह यमुनानगर, भाई हरदीप सिंह यूके, भाई जसवंत सिंह प्रेमी पटियाला, भाई ओंकार सिंह ऊना, भाई मनिंद्र सिंह श्रीनगर, भाई जवाला सिंह पतंगा, गुरदेव सिंह कोना आदि रागी, ढाड़ी व कथावाचकों द्वारा कीर्तन के माध्यम से संगत को निहाल किया जाएगा तथा इस मौके पर श्रद्धालुओं के लिए लंगर का विशेष प्रबंध किया जाएगा।
hin_Deva hin_Deva hin_Deva